**De-ar fi invidia...**

*Nelu Preda*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

De-ar fi invidia o floare, de mac crescută în câmpii,

N-ar fi-ntre oameni dușmănie, nici între nații dușmănii.

N-ar fi orgolii ofuscate, nici mici ”biserici” exclusive,

Doar dragoste ar fi în toate, prietenii superlative.

N-ar fi eroi, și nici războaie ce mutilează generații,

Iubirea-ar triumfa frenetic, în ale cerului ovații!

Ar fi triumful senectuții civilizației umane,

Semnal de descrețire-a frunții, in toate centrele urbane,

Și-n sate și în munți și-n dealuri, vom fi ca frații iubitori,

”Comorile ” contemporane, le-om împărți la trecători!

De-aceea fraților aminte, să luați la orice întreprindeți,

Învidia n-o ”cumpărați”, ci Diavolului să o ”vindeți ”!!!